wickkiey/tamil-wikipedia-chunked huggingface dataset:
# பஷ்மினா

## வரலாறு

தெற்காசியாவில் நெய்யப்பட்ட சால்வைகள் சிந்து சமவெளி நாகரிகத்தின் தொடக்கத்திலேயே அணியப்பட்டு வந்திருந்தன. ஒரு பிரபலமான எடுத்துக்காட்டு மொஹெஞ்சதாரோவில் காணப்படும் ஒரு பாதிரியார்-ராஜாவின் சிலை, மூவிலைச் செடி வடிவங்களால் அலங்கரிக்கப்பட்ட சால்வையை அவர் அணிந்துள்ளது போன்று சிலை காணப்படுகிறது.  
காஷ்மீரில் தயாரிக்கப்பட்ட கம்பளி சால்வைகள் கிமு 3 ஆம் நூற்றாண்டுக்கும் கிபி 11 ஆம் நூற்றாண்டுக்கும் இடையில் ஆப்கானிய நூல்களில் குறிப்பிடப்பட்டுள்ளன. இருப்பினும், 15 ஆம் நூற்றாண்டில் காஷ்மீரின் ஆட்சியாளர்களால் குறிப்பாக ஜெயிநுல்-அப்தீன் என்பவர் தான் பஷ்மினா தொழிற்துறை பாரம்பரியமாக நிறுவப்பட்டது. இவர் மத்திய ஆசியாவிலிருந்து நெசவாளர்களை அழைத்து வந்து காஷ்மீரில் அறிமுகப்படுத்தினார். பிற ஆதாரங்கள் மூலம், மீர் சையித் அலி ஹமதானி என்பவர் பாரம்பரியமான 700 பஷ்மினா நெய்யும் கைவினைஞர்களுடன் பெர்சியாவிலிருந்து காஷ்மீருக்கு வந்து பஷ்மினாவை அறிமுகப்படுத்தியதாகக் கருதுகின்றனர்.  
பஷ்மினா சால்வைகள் பல நூற்றாண்டுகளாக இப்பகுதியில் உள்ள அரச குடும்பம் மற்றும் மேற்குடியினரால் அணியப்பட்டு வந்துள்ள்ன. இந்தியா, பாகிஸ்தான் மற்றும் நேபாளத்தில் பணக்கார பெண்களின் திருமணத்தில் வரதட்சணையாக பாஷ்மினா போர்வைகள் முக்கிய சீராகக் கொடுக்கப்பட்டன். அவை இந்த நாடுகளில் ஒரு வகையான கௌரவ அடையாளமாகக் கருதப்பட்டது. பஷ்மினா கைவினைப் பாணி காஷ்மீரில் மிர் சையித் அலி ஹமதானியால் பிரபலப்படுத்தப்பட்டன.  
பாஷ்மினா ஆடு *காப்ரா ஹிர்கஸ்* என்ற மலை இனங்களிலிருந்து பெறப்படுகிறது. பாஷ்மினா மற்றும் பொதுவான காஷ்மீர் ஆடுகளிடையே இடையே ஒரு தனித்துவமான வேறுபாடு நாரிழை விட்டம் ஆகும். பொதுவான காஷ்மீர் இழை (15–19 மைக்ரான்) ஆகும். இதனை விட பஷ்மினா இழைகள் மெல்லியதாகவும், தரமானதாகவும் (12–15 மைக்ரான்) அளவில் உள்ளன, எனவே மெல்லிய ரக ஆடைகளை நன்றாக மேலாடை போன்றி தயாரிப்பதற்கு ஏற்றதாக பஷ்மினா இழைகள் உள்ளன. இழைகளின் விட்டம் மிகக் குறைவாக இருப்பதால், பாஷ்மினாவை கையால் பதப்படுத்தி, சால்வைகள், மேலாடைகள், மறைப்புகள், அங்கிகள், ஸ்டோல்கள் போன்ற தயாரிப்புகளில் நெய்யப்படுகிறது. இருப்பினும், ஒரு முடிக்கப்பட்ட பஷ்மினா சால்வையின் தரம் இழை விட்டம் சார்ந்தது மட்டும் அல்ல ஆனால் கம்பளி கைவினைஞர்களின் திறன்களிலும் அது அமைந்துள்ளது. பஷ்மினா பொருட்கள் பெரும்பாலும் காஷ்மீர் மற்றும் நேபாளத்தில் தயாரிக்கப்படுகின்றன .  
இன்று, "பாஷ்மினா" என்ற சொல் கண்மூடித்தனமாகப் பயன்படுத்தப்படுகிறது, மேலும் இயற்கை அல்லது செயற்கை இழைகளிலிருந்து தயாரிக்கப்படும் பல மேலாடைகள் "பஷ்மினா" என்ற பெயரில் விற்கப்படுகின்றன, இது சந்தையில் குழப்பத்தை உருவாக்குகிறது. ஒரு உண்மையான பஷ்மினா சால்வையின் அதிக விலையானது, ஒவ்வொரு சால்வையையும் உருவாக்கும் நிபுணர் கைவினைத்திறன் மற்ரும் அரிதான பஷ்மினா கம்பளி, ஆகியவற்றைப் பொறுத்ததாகும் உயர் ரக சாங்தேங்கி இன ஆடுகளிலிருந்து பெற்படும் கம்பளியே காஷ்மீரி பஷ்மினா சால்வையில் பயன்படுத்தப்படுகிறது பெரும்பாலும் உலகளாவிய காஷ்மீர் சால்வை உற்பத்தியில் இந்த ஆட்டின் இனம் 0.1% க்கும் குறைவாகவே உள்ளது.
# பஷ்மினா

## உற்பத்தி

பஷ்மினாவுக்குப் பயன்படுத்தப்படும் ஆடுகள் தனது குளிர்கால மயிர்களைக் ஒவ்வொரு வசந்த காலத்திலும் உதிர்த்து விடுகின்றன இதனைக் கொண்டே பஷ்மினா தயாரிக்கப்படுகின்றன. ஒரு ஆடு சுமார் 80 கிராம் முதல் -170 கிராம் வரை (3–6 அவுன்ஸ்) நார்ச்சத்தை தனது மயிர்களில் கொண்டுள்ளது.  
வசந்த காலத்தில் (முடி உதிர்ப்பருவம்), ஆடுகள் இயற்கையாகவே தங்கள் மென்மயிர்களைக் கொட்டுகின்றன, குளிர்காலத்தில் இம்மென்மயிர்கள் மீண்டும் வளர்கின்றன. இந்த மென்மயிர்கள் ஆடுகளை சீவுவதன் மூலம் சேகரிக்கப்படுகிறது, வெட்டுவதன் மூலம் அல்ல, மற்ற சிறந்த கம்பளிகளைப் போல. இமயமலையின் லடாக் பகுதியில் பஷ்மினா கம்பளி பாரம்பரியமாக தயாரிப்பவர்கள் சாங்பா என்று அழைக்கப்படும் மக்கள் ஆவர். இவர்கள் ஒரு நாடோடியின மக்களாவர். சாங்பா மக்கள் மற்றும் திபெத்தின் சாங்தாங் பீடபூமியில் வசிக்கின்றனர், இது கடல் மட்டத்திலிருந்து 13,500 அடி உயரத்தில் உள்ளது. இங்கு குளிர்கால வெப்பநிலை −40 டிகிரி செல்சியஸ் வரை குறையும். இந்த கடுமையான காலநிலைகளில் சாங்க்பா ஆடுகள் இறைச்சிக்காகவும், பாஷ்மினா ஆடுகள் கம்பளிக்காகவும் வளர்க்கப்படுகின்றன.  
மூல பஷ்மினா இழை காஷ்மீருக்கு ஏற்றுமதி செய்யப்படுகிறது. சீவுதல் (அசுத்தங்கள் மற்றும் பாதுகாப்பு முடியை அகற்றுதல், மற்றும் இழைகளை சீரமைத்தல்) மற்றும் நூற்பு, நெசவு மற்றும் முடித்தல் போன்ற அனைத்து நடவடிக்கைகளும் பாரம்பரியமாக சிறப்பு கைவினைஞர்கள் மற்றும் பெண்களால் கைகளால் மேற்கொள்ளப்படுகின்றன. பஷ்மினா துணி உற்பத்தியின் முக்கிய மையம் ஸ்ரீநகர் நகரின் பழைய மாவட்டத்தில் உள்ளது. ஒரு பாரம்பரிய பஷ்மினா ஸ்டோலை (70x200cm) உற்பத்தி செய்வதற்கான தோராயமான நேரம் 180 மணி நேரம் ஆகும்.  
உலக காஷ்மீர் சால்வைகள் உற்பத்தியில் சீனா 70%, மங்கோலியா 20%, மீதமுள்ள 10% உற்பத்தி ஆப்கானித்தான்,ஆத்திரேலியா,இந்தியா. ஈரான்,நேபாளம், பாக்கிஸ்தான், ஐக்கிய அமெரிக்கா, மத்திய ஆசியக் குடியரசுகள் மற்றும் பிற இடங்களில் உள்ளது. இந்த உற்பத்தியில் ஒரு சிறிய சதவீதம் மட்டுமே மிகச்சிறந்த தரமான காஷ்மீர் தயாரிப்பு எனப்படும் பஷ்மினா ஆகும்.
# பஷ்மினா

## பாஷ்மினா தயாரிப்புகள்

மனிதர் இந்தியாவின் டெல்லியில் உள்ள ஒரு சந்தையில் காஷ்மீரில் இருந்து ஒரு பஷ்மினா சால்வை விற்கிறார். ]]  
-
# மஞ்சள் தாங் மீன்

**மஞ்சள் தாங் மீன்** (Yellow tang - *சீப்ரசோமா பிளாவ்சென்சு*) என்பது அகந்தூரிடே குடும்பத்தைச் சேர்ந்த உவர் நீரில் வாழும் மீன் இனம் ஆகும். இவை மீன் தொட்டிகளில் வளர்க்கப்படும் பிரபலமான மீன் இனங்களில் ஒன்றாகும்.
# மஞ்சள் தாங் மீன்

## வகைப்பாடு

1828 ஆம் ஆண்டு மஞ்சள் தாங் மீன்களை பற்றி முதன்முதலில் ஆங்கில இயற்கை ஆர்வலர் எட்வர்ட் டர்னர் பென்னட் என்பர் ஹவாய் தீவின் தொகுப்பில் இருந்து *அகாந்துரஸ் ஃபிளேவ்ஸென்ஸ்* என்று விவரித்தார். லத்தீனில் ஃபிளேவ்ஸென்ஸ் என்பது மஞ்சள் என்பதை குறிக்கும். இம்மீன்கள் சர்ஜன்மீன்களின் குடும்பத்தைச் சேர்ந்தவை.
# மஞ்சள் தாங் மீன்

## உருவ அமைப்பு

முதிர்ந்த மீன்கள் 20 செ.மீ (7.9 அங்குலம்) நீளமாகவும், 1-2 செ.மீ (0.39–0.79 அங்குலம்) தடிப்மனாகவும் வளரக்கூடும். முதிர்ந்த பெண் மீனானது முதிர்ந்த ஆண் மீனை காட்டிலும் பெரிதாக வளரும். இவை மீன்கள் பிரகாசமான மஞ்சள் நிறத்தில் காணப்படும். இரவு நேரத்தில் மஞ்சள் நிறம் சற்று மங்குவதுடன் கிடைமட்டமாக இருக்கும் வெண்ணிற பட்டையுடன் பழுப்பு நிற இணைப்பு உருவாகிறது. பகல் நேரத்தில் அவை மீண்டும் பிரகாசமான மஞ்சள் நிறத்தை பெறும். ஆக்கிரமிப்பு குணமுடைய இம்மீன்கள் "இச்" எனப்படும் மீன் நோய்க்கு ஆளாகக்கூடியது. இவை தொட்டிகளில் உள்ள முருகைக் கற்களை சேதப்படுத்தக் கூடியவை. ஆண், பெண் மீன்கள் ஒரே மாதிரியாக இருப்பதுடன் இனவிருத்தியின் போது ஆண் மீன்கள் பளபளப்பாக காணப்படும். இவ்வியல்பால் அவற்றை அடையாளம் காணலாம்.
# மஞ்சள் தாங் மீன்

## உணவு

மஞ்சள் தாங் மீன்கள் கடலடியில் காணப்படும் பாசிகளையும் பிற கடல் தாவரங்களையும் உணவாக உட்கொள்ளும். சிறைப்பிடிக்கப்படும் மீன்களுக்கு இறைச்சி / மீன் சார்ந்த உணவுகள் அளிக்கப்படுகின்றன. தாவரங்களை உண்ணும் மீன்களுக்கு மாமிசம் மற்றும் தாவரம் கலந்த உணவுகள் பெரும்பாலும் தீங்கு விளைவிக்கலாம் என்று சில கடல் மீன்வளத் தொழில் வல்லுநர்கள் கருதுகின்றனர். மஞ்சள் தாங் மீன்கள் கடல் ஆமைகளின் ஓடுகளில் உள்ள பாசிகளை நீக்குகின்றது.
# மஞ்சள் தாங் மீன்

## வாழிடம்

மஞ்சள் தாங் மீன்கள் பசிபிக் பெருங்கடலில் ஹவாயின் மேற்கேயும் மற்றும் யப்பானில் கிழக்கில் ஆழமற்ற திட்டுக்களில் வசிக்கின்றன. மீன் வளர்ப்பிற்கான மீன்கள் பிடிக்கப்படும் இடங்களில் ஹவாய் முக்கிய இடமாகும். இங்கு மீன்வளத் தொழிலுக்கு 70% வீதமான மஞ்சள் தாங் மீன்கள் கிடைக்கின்றன. மஞ்சள் தாங் மீன்கள் புளோரிடா சூழ உள்ள இடங்களில் பதிவு செய்யப்பட்டிருந்தாலும் அந்த இடங்கள் அவற்றின் பூர்வீகம் இடமாக கருதப்படவில்லை.
# மஞ்சள் தாங் மீன்

## மீன் தொட்டிகளில்

மஞ்சள் தாங் மீன்கள் உவர் நீர் மீன் தொட்டிகளில் பொதுவாக வளர்க்கப்படுகின்றன. இவை இயற்கையான இவற்றின் வாழிடங்களில் 20 செ.மீ (8 அங்குலங்கள்) வரையிலும் வளரக் கூடும். மீன் வளர்ப்புத் துறையில் 2 அங்குலம் முதல் 4 அங்குலம் வரையான வரம்பிலும் சில இனங்கள் 6 அங்குலம் நீளத்திலும் வளரும். இயற்கையான வாழிடங்களில் இவற்றின் ஆயுட்காலம் 30 ஆண்டுகளை தாண்டலாம்.
# செஞ்சேரி

**செஞ்சேரி அல்லது செஞ்சேரி பிரிவு** என்பது தமிழ்நாட்டில் திருப்பூர் - பொள்ளாச்சி சாலையில் அமைந்துள்ள ஓர் நான்முக ரோடு சந்திப்பு ஆகும்.இது கோயம்புத்தூர் மாவட்டத்தில் பல்லடம் வட்டாரத்தில் அமைந்துள்ளது.
# செஞ்சேரி

## போக்குவரத்து

தினமும் நூற்றுக்கணக்கான வாகனங்கள் செல்லும் இந்த ரோட்டில் போக்குவரத்து அதிகம். இவை மட்டுமல்ல இவ்வூருக்கு *திருப்பூர் - பொள்ளாச்சி* சாலையில் பத்து நிமிடத்துக்கு ஒரு பேருந்து செல்கிறது.இவை தவிற ஈரோடு, சேலம் ஆகிய நகரங்களுக்கு நேரடி பேருந்து போக்குவரத்து உள்ளது.
# செஞ்சேரி

## மக்கள் தொகை

2011ம் ஆண்டு மக்கள் தொகை கணக்கெடுப்பு படி இவ்வூரில் 998 மக்கள் வசிக்கின்றனர்.இவற்றுள் ஆண்கள் 49% பெண்கள் 51%வசிக்கின்றனர்.
# செஞ்சேரி

## காவல் நிலையம்

பெயரளவில் சுல்தான் பேட்டை காவல் நிலையம் என்றிருந்தாலும் அதன் இருப்பிடமாக செஞ்சேரி பிரிவே உள்ளது. சுல்தான் பேட்டையில் இட வசதி இல்லாததாலும் சாலை இன்னும் சிறுவழிப் பாதையாகவே உள்ளது. இதனால் காவல் நிலையம் செஞ்சேரி பிரிவில் தொடங்கப்பட்டது. முக்கிய காரணமாக திருப்பூர் மாவட்டம் உருவாக்குவதற்கு முன்பு காமநாயக்கன்பாளையம் காவல் நிலையம் இருந்து வந்தது. பின் இப்பகுதி கோவை மாவட்டத்தில் வருவதால் பொதுமக்கள் கோரிக்கை ஏற்று **செஞ்சேரி பிரிவு காவல் நிலையம்** 2018ம் ஆண்டு தொடங்கப்பட்டது.
# மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா

**மகாராஜாதிராஜ் லக்மேஷ்வர் சிங் அருங்காட்சியகம், தர்பங்கா** இந்திய மாநிலமான பீகாரில் உள்ள தர்பங்காவில் அமைந்துள்ள அருங்காட்சியகமாகும். இந்த அருங்காட்சியகம், இந்தியாவிலேயே யானைத் தந்தத்தால் ஆன கைவினைப்பொருள்களை அதிகமான எண்ணிக்கையில் கொண்ட பெருமையுடையது. பல நூற்றாண்டுகளுக்கு முந்தைய யானைத்தந்தங்களால் செய்யப்பட்ட 155 க்கும் மேற்பட்ட கலைப்பொருள்கள் இந்த அருங்காட்சியகத்தில் காட்சிப்படுத்தப்பட்டுள்ளன.
# மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா

## வரலாறு

இந்த அருங்காட்சியகம் பீகார் அரசால் 1979ஆம் ஆண்டில் நிறுவப்பட்டது. தர்பங்கா ராஜ் அரச குடும்பத்தைச் சேர்ந்தவர்களால் பீகார் அரசுக்கு நன்கொடையாகத் தரப்பட்ட கலைப்பொருட்கள் அளிக்கப்பட்டன. அவை இங்கு காட்சிப்படுத்தப்பட்டுள்ளன.
# மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா

## காட்சிப்படுத்தப்பட்டுள்ள பொருள்கள்

இந்த அருங்காட்சியகத்தில் எட்டு வெவ்வேறு அறைகளில் தங்கம், வெள்ளி மற்றும் தந்தங்களால் செய்யப்பட்ட ஏராளமான அரிய பொருள்கள் மற்றும் ஆயுதங்களின் அரிய சேகரிப்புகள் காட்சிக்கு வைக்கப்பட்டு உள்ளன. இங்குள்ள ராஜ் சிங்காசன் மண்டபத்தில் தங்கம், வெள்ளி மற்றும் விலையுயர்ந்த கற்களால் செய்யப்பட்ட மகாராஜா ராமேஸ்வர் சிங்கின் அரச சிம்மாசனம் காட்சிப்படுத்தப்பட்டுள்ளது. மேலும், தர்பங்கா ராஜ் ஆட்சியாளர்களால் ஒரு காலத்தில் பயன்படுத்தப்பட்ட ராஜ சிம்மாசனம் உள்ளது. அது தந்தங்களால் செய்யப்பட்டதாகும். தங்க மெருகூட்டப்பட்ட அந்த நாற்காலியுடன், கட்டிலும் உள்ளது. உலோகத்தால் ஆன கலைப்பொருட்கள் தாமிரத்தால் செய்யப்பட்டவையாக உள்ளன. மேலும் வட்ட வடிவிலான கவசமும் உள்ளது. அரிய ஆயுதங்களையும், மர கலைப்பொருள்களையும் காட்சிப்படுத்துவதற்காக தனித்தனி காட்சிக்கூடங்கள் அமைக்கப்பட்டுள்ளன.
# மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா

## சிறப்பு

தர்பங்கா நகரமானது தர்பங்கா மன்னரோடும் ராஜ குடும்பத்தோடும் தொடர்புடைய பெருமையையுடையதாகும். பார்வையாளர்களின் எதிர்பார்ப்பினை நிறைவு செய்யும் வகையில் தர்பங்காவிலுள்ள அருங்காட்சியகம் காணப்படுகிறது. வரலாற்றில் இப்பகுதியின் கலை மற்றும் பண்பாடு முக்கியமான இடத்தைப் பெறுகிறது. தர்பங்காவில் வரலாற்று சிறப்புமிக்க பல இடங்கள் காணப்படுகின்றன. பண்பாட்டு எச்சங்களை அதிகமாகக் கொண்டுள்ள வகையில் தர்பங்கா பீகாரின் பண்பாட்டுத் தலைநகரம் என்ற சிறப்பான பெயரைப் பெற்றுத் திகழ்கிறது. ஆதலால் முக்கியமான சுற்றுலாத்தலமாக இவ்விடம் கருதப்படுகிறது. தர்பங்கா ஆட்சியாளர்கள் கலை மற்றும் பண்பாடு சார்ந்த பல நிகழ்வுகளை தர்பங்காவிலும் சுற்றியுள்ள பகுதியிலும் நடத்தினர்.
# மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா

## ராஜ சிம்மாசனம்

முதல் காட்சிக்கூடத்தில் பெருமைமிக்க ராஜ சிம்மாசனம் உள்ளது. அது மரத்தால் சதுர வடிவில் அமைந்துள்ளது. தந்தத்தால் ஆன பூக்களும் இலைகளும் அதனை அழகு செய்கின்றன. அதன் அமைப்பினையும் அழகினையும் பார்க்கும்போது உண்மையான பூக்களைப் பார்ப்பதைப் போன்ற தோற்றத்தைத் தருகிறது. அந்த சிம்மாசனத்தில் மரத்தால் ஆன பகுதிக்கு சற்று மேலாக சிம்மாசனத்தினைச் சுற்றி ஆறு அங்குல வெள்ளித் தகடு பொருத்தப்பட்டுள்ளது. அந்தத் தகட்டில் அதிக எண்ணிக்கையிலான சிறிய வடிவிலான யானைகள் செதுக்கப்பட்டுள்ளன. சிறிதாக இருந்தாலும் அவை பார்ப்பதற்கு அருமையாக உள்ளன. அடுத்தபடியாக அந்தத் வெள்ளித்தகட்டிற்கு மேலாக இரண்டு அடி தூரத்தில் ஒவ்வொரு மூலையிலும் அவை சிம்மாசனத்தில் காணப்படுகின்றன.அனைத்து யானைகளின் பின்புறத்திலும் துவாரங்கள் காணப்படுகின்றன. இந்த அமைப்பானது சிம்மாசனத்தை அலங்கரிப்பதற்காக அமைக்கப்பட்டிருப்பதைப் போலத் தோன்றுகிறது. அதற்கு அடுத்தபடியாக தங்கத்திலும், வெள்ளியானாலும் தகடுகளைக் காணமுடிகிறது. அவை சிம்மாசனத்தைச் சுற்றிலும் நேர்த்தியாக அமைக்கப்பட்டுள்ளன.அதில் பலவிதமான விலங்குகள் பல வடிவங்களில் காணப்படுகின்றன. இயற்கையான தோற்றங்களில் அவை அமைந்துள்ளன. கர்ஜிக்கும் சிங்கங்கள், சண்டையிடும் எருதுகள், நீரில் விளையாடும் யானைகள், மரத்தில் ஏறும் சிறுத்தை, ஓடிக்கொண்டிருக்கும் மான் உள்ளிட்ட பல விலங்குகள் அங்கு காணப்படுகின்றன.
# இதுலிபு

**இத்லிப்** (**Idlib**) (, சிரியாவின் வடமேற்கில் அமைந்த இட்லிப் மாகாணம் மற்றும் இத்லிப் மாவட்டத்தின் நிர்வாகத் தலைநகரம் ஆகும். இது சிரியாவின் அலெப்போ நகரத்திற்கு தென்மேற்கில் 59 கி.மீ. தொலைவில் உள்ளது. இது கடல் மட்டத்திலிருந்து 500 மீட்டர் உயரத்தில் உள்ளது.  
சிரிய உள்நாட்டுப் போரின் போது இத்லிப் நகரத்தை, 2011-இல் சிரியாவின் கிளர்ச்சிப் படைகள் கைப்பற்றியது. 2017-இல் இத்லிப் நகரத்தை மீண்டும் சிரியாவின் அரசுப் படைகள் கைப்பற்றியது.  
2010 மக்கள்தொகை கணக்கெடுப்பின்படி, இத்லிப் நகர மக்கள்தொகை 1,65,000 ஆகும். மக்களில் பெரும்பான்மையோர் சுன்னி முஸ்லீம்கள் ஆவார். இருப்பினும் அரபுக் கிறித்தவர்களும் சிறுபான்மையோராக வாழ்கின்றனர்.  
இத்லிப் நகரத்தில் பண்டைய தொல்லியல் மேடுகள் உள்ளது. இங்கு கிமு 2350 காலத்திய பண்டைய எப்லா நகரம் விளங்கியது.
# இதுலிபு

## வரலாறு

கோயில்]]
ஆர்மீனிய இராச்சியத்தினர் சிரியா மீது போர் தொடுத்து இத்லிப் நகரத்தையும் கைப்பற்றினர்.
கிபி 64-இல் உரோமைப் பேரரசர் பாம்பே இத்லிப் நகரத்தை கைப்பற்றி சிரியாவை உரோமப் பேரரசுடன் இணைத்தார். பைசாந்தியப் பேரரசின் ஒரு பகுதியாக இருந்த இத்லிப் நகரத்தை, ஏழாம் நூற்றாண்டில் அரேபியர்கள் கைப்பற்றினர்.
# இதுலிபு

## வரலாறு

### உதுமானியப் பேரரசு

உதுமானியப் பேரரசு காலத்தில் கிபி 16 - 19-ஆம் நூற்றாண்டு வரை அலெப்போ மாகாணத்தின் ஒரு பகுதியாக இத்லிப் நகரம் விளங்கியது.
# இதுலிபு

## வரலாறு

### சிரிய உள்நாட்டுப் போர்

2011 சிரிய உள்நாட்டுப் போரின் போது சிரிய கிளர்ச்சிப் படைகள் தற்காலிகமாக இத்லிப் நகரத்தை கைப்பற்றினர். 2012-இல் மீண்டும் சிரிய அரசுப் படைகள் இத்லிப் நகரத்தை கிளர்ச்சிப் படைகளிடமிருந்து மீண்டும் கைப்பற்றியது.  
2015-இல் இசுலாமிய அரசுப் படைகள் இத்லிப் நகரத்தை கைப்பற்றினர்.  
சூன் 2019-இல் இத்லிப் நகரத்தில் பெரும் இசுலாமிய அரசுப் படைகள் களம் கொண்டுள்ளதாக அமெரிக்க அரசு அறிவித்தது.  
சூலை 2019-இல் 20,000-30,000 வீரர்கள் கொண்ட அமெரிக்கா தலைமையிலான நோட்டோ படைகள் மற்றும் குர்திஸ்தான் கூட்டணிப் படைகள் இத்லிப் நகரத்தை சுற்றி வளைத்தது.  
26 அக்டோபர் 2019-இல் அமெரிக்காவின் சிறப்பு அதிரடிப் படையினர், இத்லிப் நகரத்தின் வெளிபுறத்தில் உள்ள ஒரு பதுங்கு குழியில் பதுங்கியிருந்த இசுலாமிய அரசின் தலைவர் அபூ பக்கர் அல்-பக்தாதியை சுட்டுக் கொன்றனர்.
# இதுலிபு

## தட்பவெப்பம்

இத்லிப் நகரம் தட்பவெப்பம் கொண்ட நடுநிலக்கடல் சார் வானிலையைச் சேர்ந்தது. இந்நகரத்தில் கோடைகாலம் கடும் வெப்பம் கொண்டதாக இருக்கும். குளிர்காலத்தில் கடுமையான குளிரும், மழையும் காணப்படும்.
# இதுலிபு

## இதனையும் காண்க

- எப்லா இராச்சியம்
# மைசூர் சந்தன எண்ணெய்

**மைசூர் சந்தன எண்ணெய்** என்பது இந்தியாவின் கர்நாடகாவின் மைசூர் மாவட்டத்தில் "அரச மரம்" என்று அழைக்கப்படும் சந்தன மரத்திலிருந்து பிரித்தெடுக்கப்பட்ட ஒரு நறுமண எண்ணெய் ஆகும். இதற்காக வளர்க்கப்படும் மர இனங்கள் உலகின் மிகச் சிறந்த மர வகைகளில் ஒன்றாகக் கூறப்படுகின்றன.
# மைசூர் சந்தன எண்ணெய்

## வரலாறு

தொடக்கத்தில் முதலாம் உலகப் போருக்கு முன்பு வரை, இந்த எண்ணெய் கச்சா எண்ணையாக இந்தியாவில் பிரித்தெடுக்கப்பட்டது. மைசூர் மாவட்டத்தைச் சேர்ந்த சந்தனம் ஜெர்மனியில் வடிகட்டப்பட்டு அங்கு விற்பனை செய்யப்பட்டது. ஆனால், 1914 ஆம் ஆண்டில் முதலாம் உலகப் போர் வெடித்தபோது, கச்சா எண்ணெய் பிரித்தெடுப்பு முறையும் ஜெர்மனியில் வடிகட்டி, விற்பனை செய்யும் வழியும் வாய்புகளும் நிறுத்தப்பட்டன. இதன் விளைவாக மைசூர் அரசாங்கத்தின் கருவூலத்திற்கு வருவாய் இழப்பு ஏற்பட்டது. 1916-17ல், சந்தன மர எண்ணெயை இங்கேயே வடிகட்டுவதற்காக மைசூரில் அப்போதைய மைசூர் அரசாங்கத்தால் (இப்போது கர்நாடக அரசு) சந்தன மரத்திலிருந்து எண்ணெயை காய்ச்சி வடிக்கும் தொழிற்சாலை நிறுவப்பட்டது.  
1977 ஆம் ஆண்டில், மைசூர் மாவட்டத்தில் சுமார் 85,000 சந்தன மரங்கள் இருந்தன, மேலும் 1985-86 ஆம் ஆண்டில் சந்தன மரத்திலிருந்து பெற்ற மூலப்பொருளுக்கான உற்பத்தி ஆகும். பொருளாதாரத்திற்கு அதன் முக்கியத்துவத்தை பாதுகாக்க, அரசிதழ் வெளியீடுகளின்படி ,அன்றைய சுதேச அரசான மைசூர் மாகாண அரசு ஒரு சிறப்பு சட்டங்களையும் விதிகளையும் அறிமுகப்படுத்தியது. அதன்படி சந்தன மரமானது ஒரு "அரச மரமாக" அறிவிக்கப்பட்டது.மேலும் இதனை மாநில அரசு கட்டுப்படுத்துகிறது.  
வணிகம் தொடர்பான அறிவுசார் சொத்துரிமை ஒப்பந்தத்தின் புவியியல் குறியீட்டின் கீழ் இந்த எண்ணெய் பாதுகாப்புக்காக பதிவு செய்யப்பட்டுள்ளது. 2006 ஆம் ஆண்டில், இது இந்திய அரசாங்கத்தின் புவியியல் அடையாளச் சட்டம் 1999 இன் கீழ் "மைசூர் சந்தன எண்ணெய்" என்று பட்டியலிடப்பட்டது, இதற்கான காப்புரிமை வடிவமைப்புகள் மற்றும் வர்த்தக முத்திரைகளின் கட்டுப்பாட்டு ஜெனரலால் பதிவு செய்யப்பட்டது.
# மைசூர் சந்தன எண்ணெய்

## பயன்கள்

சந்தன மரத்தின் தண்டு மற்றும் அதன் வேர்கள் எண்ணெய் பிரித்தெடுக்கும் பணியில் பயன்படுத்தப்படுகின்றன.  
சோப்புகள், தூபங்கள், நறுமணப் பொருட்கள் மற்றும் அழகுசாதனப் பொருட்களின் உற்பத்தியில் மைசூர் சந்தன எண்ணெய் பயன்படுத்தப்படுகிறது; இது மத சடங்குகள், தோல் மற்றும் முடி சிகிச்சைக்காகவும் பிற சிகிச்சைகள் மற்றும் மருந்துகள்உற்பத்தியில் பல பயன்பாடுகளைக் கொண்டுள்ளது. சந்தன எண்ணெயில் பல வகைகள் உள்ளன, ஆனால் மைசூர் சந்தன எண்ணெய் சிறந்த ஒன்றாக கருதப்படுகிறது. மைசூர் சந்தன எண்ணெய் அல்லது தரமான உண்ணக்கூடிய எந்த தூய சந்தன எண்ணெயையும் வாய்வழியாக எடுத்துக் கொள்ளலாம். மேலும் உணவு மற்றும் மருந்து நிர்வாகக் கழகம் (FDA) வழங்கிய ஒப்புதலின்படி பொதுவாக மனித நுகர்வுக்கு சிறிய அளவில் சந்தன எண்ணெயை எடுத்துக் கொள்வது பாதுகாப்பானது. 0.001% (டூத்பிக் அளவீட்டு) அளவில் பரவலாக உணவுத் தொழிலில் பயன்படுத்தலாம். இந்தியன் சந்தன எண்ணெய் தோல் நோய்கள் மற்றும் சொரியாஸிஸ் போன்ற நாள்பட்ட தோல் அழற்சி நோய் போன்ற நோய்களுக்கு சிறந்த நிவாரணியாக விளங்குகிறது. மேலும் அமைதியான மனநிலையைத் தந்து ஆதரவை வழங்குதல் மற்றும் அதிக சதவீதத்தின் காரணமாக மனதை அமைதிப்படுத்துதல் ஆகியன இதன் பயன்களாக உள்ளன. சந்தன எண்ணெயில் உள்ல α- சாண்டலோல். நீரின் சுவையை அதிகரிக்கவும், மனதைப் புத்துணர்ச்சியுடன் வைத்திருக்கவும், சிகிச்சைக்காகவும் தரமான சந்தன எண்ணெய் ஒரு துளிக்கும் குறைவாக மினரல் வாட்டரில் சேர்க்கப்படுகிறது. சமையலில் சந்தன எண்ணெயானது ஒருசில ஆய்வுகளின் வெளிப்பாட்டிற்குப் பிறகு இணைய வழிச்சேவை மூலம் பரவலாக விற்பனை செய்யப்படுகிறது.
# சுங்கர் கானரசு

**சுங்கர் கானரசு** என்பது ஐரோவாசிய புல்வெளியில் இருந்த ஒரு ஒயிரட் கானரசு ஆகும். இது சுங்கரியா என்ற நிலப்பரப்பை உள்ளடக்கியிருந்தது. சீனப் பெருஞ்சுவரின் மேற்கு நுனியிலிருந்து தற்கால கசகஸ்தான் வரையிலும், தற்கால கிர்கிஸ்தானில் இருந்து தெற்கு சைபீரியா வரையிலும் இது பரவியிருந்தது. இந்த முன்னாள் நாட்டின் பெரும்பாலான நிலப்பகுதி தற்போது சீனாவின் தன்னாட்சி மாகாணமான சின்ஜியாங், கசகஸ்தான் மற்றும் கிர்கிஸ்தான் ஆகிய பகுதிகளில் உள்ளது. மங்கோலிய பேரரசில் இருந்து பிரிந்த கடைசி முக்கியமான நாடோடி பேரரசு இதுவே ஆகும்.  
1678 இல் தலாய்லாமாவிடமிருந்து கல்டன் போசோக்டு கான் என்ற பட்டத்தை பெற்றார். இவ்வாறாக ஒயிரட்களிலேயே முன்னணி பழங்குடியினராக சுங்கர்கள் அங்கீகரிக்கப்பட்டனர். எனினும் சுங்கர் ஆட்சியாளர்கள் கொங் தயிஜி என்ற பட்டத்தை பயன்படுத்தினர். அதன்பொருள் பட்டத்து இளவரசன் ஆகும். அதேநேரத்தில் அரசானது சுங்கர் கானரசு என்று அழைக்கப்பட்டது. 1697 இல் கல்டன் மற்றும் 1727 இல் அவருக்கு அடுத்து ஆட்சிக்கு வந்த த்செவாங் ரப்டன் ஆகியோரின் இறப்பிற்குப் பின்னர் கானரசானது வீழ்ச்சியை சந்தித்தது. இந்த வீழ்ச்சியில் இருந்து அது மீளவே இல்லை. இதன் காரணமாக கிங் அரசமரபானது 1755-58 இல் இனப்படுகொலை செய்து சுங்கர் பகுதியை தன்னுடைய பேரரசில் இணைத்துக்கொண்டது.
# சுங்கர் கானரசு

## வரலாறு

### மேலோட்டமான வரலாறு

சுங்கர் கானரசானது நினைவில் நிற்கக் கூடியதாக உள்ளது. ஏனெனில் புல்வெளிகளில் தோன்றிய கடைசி நாடோடி பேரரசு இதுவேயாகும். மேலும் சீன அரசு மேற்குப் பகுதியில் விரிவாக இது முக்கியப் பங்காற்றியது. 1620 இன் போது ஒயிரட்கள் அல்லது மேற்கு மங்கோலியர்கள் சுங்கரியா என்ற பகுதியில் ஒன்றிணைந்தனர். 1688 இல் அவர்கள் தெற்கில் இருந்த தரிம் பள்ளத்தாக்கை கைப்பற்றினர். 1688 இல் கல்டன் கல்காக்கள் அல்லது கிழக்கு மங்கோலியர்களை தோற்கடித்தார். தோற்கடிக்கப்பட்டவர்களில் பெரும்பாலானவர்கள் தென் கிழக்கில் இருந்த உள் மங்கோலியவுக்கு தப்பினர். அங்கே அவர்கள் மஞ்சு அரசின் குடிமக்களாக மாறினர். 1696 இல் மஞ்சுக்கள் உலான் பத்தூருக்கு அருகில் கல்டனை தோற்கடித்தனர். கல்டனை மேற்கு நோக்கித் துரத்தி வெளி மங்கோலியாவை தங்களது கட்டுப்பாட்டுக்குள் கொண்டு வந்தனர். 1717 இல் த்செவாங் ரப்டன் திபெத்துக்கு ஒரு ராணுவத்தை அனுப்பினர். மஞ்சுக்கள் அவர்களை விரட்டி திபெத்திற்கு ஒரு பாதுகாப்பை அளித்தனர். 1750 முதல் 1757 வரை மஞ்சுக்கள் சுங்கர் உள்நாட்டுப் போரை தங்களுக்கு சாதகமாக பயன்படுத்திக் கொண்டனர். இதைப் பயன்படுத்தி சுங்கரியாவை கைப்பற்றினர். பெருமளவிலான மக்களை கொன்றனர். 1759 இல் மஞ்சுக்கள் தெற்கு நோக்கி தங்களது கவனத்தை திருப்பி தரிம் பள்ளத்தாக்கை தங்களது அரசுடன் இணைத்துக்கொண்டனர். இவ்வாறாக தற்போதைய சீனாவின் மேற்கு எல்லை நிறைவு செய்யப்பட்டது.
# சுங்கர் கானரசு

## வரலாறு

### தோற்றம்

சுங்கர்களின் தலைவர்கள் சோரோஸ் பரம்பரையில் வந்தவர்கள் ஆவர். அவர்கள் ஒயிரட் டைஷிஸ் டோகூன் (இறப்பு. 1438) மற்றும் எசன் (ஆட்சி 1438-54) ஆகியோரின் வழித் தோன்றல்கள் என கருதப்படுகிறது. பதினேழாம் நூற்றாண்டின் ஆரம்பத்தில் காரா குலா என்ற பெயருடைய ஒரு இளம் தலைவர் ஒயிரட்களை ஒன்றிணைக்க தோன்றினார். கல்காக்களின் முதல் அல்டன் கானாகிய ஷொலுயி உபசி கொங் தயிஜியுடன் சண்டையிட்டார். ஷொலுயி உபசி கொங் தயிஜி சில வருடங்களுக்கு முன்னர் தான் ஒயிரட்டுகளை அவர்களது இருப்பிடமான கோப்டோ பகுதியிலிருந்து வெளியேற்றி இருந்தார். கோப்டோ பகுதி தற்போது வடமேற்கு மங்கோலியாவில் உள்ளது. தனது ஆட்சியின் ஆரம்ப காலத்தில் காரா குலா சோரோஸ், டோர்போட் மற்றும் கொயிட் ஆகிய பழங்குடி இனங்களை ஒன்றிணைத்தார். இவ்வாறாக அவர் சுங்கர் நாட்டை உருவாக்கினார். 1620களில் கல்காக்களுக்கு எதிரான போர்களில் அந்தக் கிழக்கு மங்கோலியர்களுக்கு எதிராக இவர் தீர்க்கமான வெற்றியைப் பெற்றார். ஒயிரட் வாழ்விடமானது கல்காக்களின் ஜசக்டு கானின் மேலாட்சி அரசு முறையின் கீழ் இருந்தது. 1623 இல் ஒயிரட் கூட்டமைப்பானது உபசி கொங் தயிஜியை கொன்று தங்களது சுதந்திரத்தை உறுதிப்படுத்தினர். அந்த நேரத்தில் கோஷுட் பழங்குடி இனத்தின் தலைவரான டோரோபைக்கு மட்டுமே கான் என்ற பட்டத்தை தனக்கென கேட்க முடியும் என்ற நிலை இருந்தது. அதே நேரத்தில் டோர்போட்களின் பாதர் தலாய் டைஷி சக்திவாய்ந்த உயர் தலைவராகக் கருதப்பட்டபோதிலும் காரா குலாவின் மகன் பாதர் குங் தயிஜி (இறப்பு 1653) 1636-42 ஆண்டுகளில் குஷி கான் டோரோபைகுவின் தலைமையில் திபெத்திற்கு எதிராக நடைபெற்ற படையெடுப்பில் இணைந்தார். சுங்கரியாவிற்கு பாதர் எர்டெனி என்ற பட்டத்துடன் (தலாய் லாமாவால் கொடுக்கப்பட்டது) மற்றும் பெரும் போர் செல்வத்துடன் திரும்பியபோது கசக்குகளுக்கு எதிராக 3 படையெடுப்புகளை நடத்தினார். 1630 இல் இருந்து 1677 வரை டோர்குட்கள், கோஷுட்கள் மற்றும் டோர்போட்கள் ஆகியோர் இடம்பெயர்ந்த போது சுங்கரியாவில் சுங்கர்களின் ஒப்பீட்டு ரீதியான அதிகாரமானது அதிகரித்தது.
# இரைகௌவல்

தான் வேட்டையாடிய நீர்நாயை உண்ணுதல்]]
ஊண்ணுதல்]]
**இரைகௌவல்** என்பது மற்றைய விலங்குகளைக் கொன்று உண்ணும் விலங்கான இரைகௌவி விலங்குக்கும் இரையாகும் விலங்குக்கும் இடையிலான உயிரியல் இடைத் தொடர்பு ஆகும். இது அங்கிகள் காட்டும் ஒரு போசணைமுறை ஆகும். போசணை முறைகளில் ஒட்டுண்ணி மற்றும் நுண் இரைகௌவல் முறை ( இங்கு விருந்து வழங்கி கொல்லப்பட மாட்டாது) மற்றும் ஒட்டுண்ணிப்போலி ( விருந்து வழங்கி இங்கு இறுதியில் கொல்லப்படும்) என்பனவும் அடங்கும். இரைகௌவல் தோட்டி விலங்குகளில் இருந்தும் வேறுபட்டது. தொட்டி விலங்குகள் இறந்த விலங்குகளை உண்பவை. இரைகௌவி விலங்குகள் பல தோட்டி விலங்குகளாக உணவு முறையை கொண்டிருப்பினும் இவை இரண்டும் வேறுபட்டவை.  
இரைகௌவி விலங்குகள் செயற்றிறனுடன் தமது இரையைத் தேடும், அல்லது இரைக்காகக் காத்திருக்கும். இரை கண்டடையப்பட்டதும் உடனடியாக அதனைத் தாக்கும் அல்லது அணுகும். இது மறைந்திருந்து இரைகௌவுதல் மற்றும் பின்தொடர்ந்து இரைகௌவல் முறைகளைக் கையாளும். இரை வேட்டையாடப்பட்டதும் இரைகௌவி அதனைக் கொல்லும். தேவையற்ற பாகங்களை நீக்கிவிட்டு உண்ணும்.
# இரைகௌவல்

## வரைவிலக்கணம்

அடிப்படையில் இரைகௌவி என்பது மற்றொரு அங்கியை கொன்று உண்பது ஆகும்.இருப்பினும், இரைகௌவல் எனும் எண்ணக் கரு அகண்டது. வெவ்வேறு கருத்துநிலைகளைக் கொண்டது. இது பல்வேறு உணவு வழக்கங்களை உள்ளடங்கியது. இவற்றில் சில உணவு வழக்கங்களில் இரையின் இறப்பு இரைகௌவலாக இருக்காது. இச்னியூமொன் குளவி முதலான ஒரு ஒட்டுண்ணி<nowiki/>ப் போலி அதன் விருந்து வழங்கியில் முட்டைகளை இடுகின்றது. முட்டை பொரித்து குடம்பி வெளிவரும் போது, அது விருந்து வழங்கியை உண்ணுகின்றது. இதனால் விருந்து வழங்கி இறக்கின்றது. விலங்கியலாளர்கள் இதனை ஒட்டுண்ணியியல் என்கின்ரார்கள். வழமையில் இது ஒட்டுண்ணியால் விருந்து வழங்கி கொல்லப்பட்டதாகக் கருதப்படுவதில்லை. ஆகவே ஒரு ஒட்டுண்ணிப் போலி இரைகௌவியில் இருந்து இரண்டு வழிகளில் வேறுபடுவதாகக் கருதப்படுகின்றது. இரைகௌவி இரையை உடனடியாக கொல்லும். மற்றது இரைகௌவிக்கு தனது வாழ்க்கைக் காலத்தில் பல விலங்குகளை இரையாக உண்ணும். ஒட்டுண்ணிப் போலியின் குடம்பி இந்த சந்தர்ப்பத்தில் ஒரே இரையை கொள்ளக் கூடியதாக இருக்கும்.  
இனங்கானக் கடினமான எல்லைக்கோட்டு நடத்தைகளும் காணப்படுகின்றன. நுண்இரைகௌவிகள் என்பவை சிறிய விலங்குகளாக இருந்த போதிலும் இரை கௌவிகளைப் போல் முழு இரையையும் வேட்டையாடக் கூடியன. எடுத்துக் காட்டாக; தெள்ளு, நுளம்பு என்பன விலங்குகல்லின் குருதியை உறுஞ்சிக் குடிக்கின்றன. செடிப்பேன்கள் தாவரச் சாறுகளைக் குடிக்கின்றன. இருப்பினும், அவை விருந்து வழங்கிகளைக் கொல்வதில்லை. இவை ஒட்டுண்ணிகள் எனப் பொதுவாகக் கொள்ளப்படும். அலைதாவரங்கள் மற்றும் நுண் தாவரங்களை உணவாகக் கொள்ளும் விலங்குகள் அவை உணவாகும் தாவரங்களைக் கொல்லுவதால் இரை கௌவிகள் எனக் கொள்ளக் கூடியவை. ஆயினும் தாவர உண்ணிகள் இலைகளை ஊண்ணும் போது விருந்து வழங்கி அழிவதில்லை. ஆயினும் தாவரங்கள் வித்துக்களை உண்ணும் போது அல்லது முட்டைகளை உண்ணுதல் வரைவிலக்கணப்படி இரைகௌவலாகக் கொள்ளப்படும்.  
தோட்டி விலங்குகள் என்பவை ஏற்கனவே இறந்த விலங்கை உணவாகக் கொள்ளுபவை. இவை இரைகௌவிகள் அல்ல. ஆனால், நரி, கழுதைப்புலி முதலான பெருமளவு இரைகௌவிகள் வாய்ப்புக் கிடைக்கும் போது தோட்டி விலங்குகளாகவும் செயற்படுகின்றன.
# இரைகௌவல்

## பாகுபாட்டு வீச்சு

பாலூட்டிகள் மற்றும் பறவைகளில் இரைகௌவிகள் அதிகம் உள்ளன.இரைகௌவிகள் பரந்த பாகுபாட்டு வீச்சில் காணப்படுகின்றன. இவை தும்பி, லேசுப்பூச்சி முதலான பூச்சி வகைகளில் பொதுவாக உள்ளது. சில இனங்களில் குடம்பிகள் மட்டும் இரைகௌவிகளாகக் காணப்படுகின்றன. சிலந்தி, அதேபோல் தரைவாழ் முள்ளந்தண்டிலிகளான தேள், மட்டத்தேள், உண்ணிகள், நத்தை, ஓடில்லா நத்தை, நெமட்டொடாக்கள், தட்டையன் புழு என்பன இதிலடங்கும். உவர்நீர்ச் சூழலில் , பெரும்பாலான நிடாரியாக்கள்(எ.கா:இழுது மீன், ஐதரா, பொலிப்பு முதலானவை) , முட்தோலி வகையைச் சேர்ந்த நட்சத்திர மீன், கடலட்டை கடல் எர்ச்சின் முதலானவை இரைகௌவிகள் ஆகும்.
'', இரைகௌவி பிசிருரு,பாக்ரீரியாவில் உணவு கொள்கின்து ]]
# இரைகௌவல்

## சிறப்பியல்புகள்

### பௌதீக பொருத்தப்பாடு

இயற்கைத் தேர்வின் அடிப்படையில் இரை கௌவிகள் தமது இரையை கண்டடைதல், பிடித்தல், கொல்லுதல், சமிபாட்டுக்குள்ளாக்கல் என்பவற்றில் பல்வேறு இசைவாக்கங்களைக் கொண்டிருக்கின்றன. அவையாவன வேகம், சுறுசுறுப்பு, பதுங்குதல், கூர்மையான உணர்திறன், பற்கள், நகங்கள், உகிர்கள், சமிபாட்டுத் தொகுதி என்பனவாகும்.
# அசாம் தேயிலை

**அஸ்ஸாம் தேயிலை** என்பது அதன் உற்பத்திப் பிரதேசமான இந்தியாவின் அசாம் மாநிலத்தின் பெயரால் அழைக்கப்படும் ஒரு தேயிலை ஆகும். அசாம் தேயிலை ஒரு கருப்பு தேயிலை ஆகும். அசாம் தேநீர் குறிப்பாக கேமல்லியா சினன்சிஸ் என்ற சீனத் தேயிலைச் செடியிலிருது பெறப்படுகிறது. இதே தேயிலைச் செடி பாரம்பரியமாக சீனாவின் யுன்னான் மாகாணத்திலும் பயன்படுத்தப்படுகிறது. அஸ்ஸாம் தேநீர் பெரும்பாலும் கடல் மட்டத்திற்கு நிகரான உயரட்திலோ அல்லது அதற்கருகிலோ வளர்க்கப்படுகிறது. மேலும் அதன் வடிவம், அதன் உற்சாகம், தீஞ்சுவை, அடர்வு, பிரகாசமான நிறம் ஆகியவற்றுக்குப் பெயர் பெற்றது. அசாம் தேயிலை மற்றும் அசாம் தேயிலைக் கலவைகள் கொண்ட தேயிலைகள் காலைத் தேநீர் ‘ என விற்கப்படுகின்றன. உதாரணமாக, ஐரிஷ் காலை உணவு தேநீர், ஒரு சுவையான மற்றும் வலுவான காலைத் தேநீர் ஆகும். இத்தேயிலை சிறிய அளவிலான அசாம் தேயிலை இலைகளைக் கொண்டுள்ளது.  
அசாம் மாநிலம் உலகின் தேயிலை வளரும் பகுதியில் மிகப்பெரியது ஆகும். பிரம்மபுத்ரா ஆற்றின் இருபுறமும், பங்களாதேஷ் மற்றும் மியான்மரின் எல்லையிலும் அசாம் உள்ளது. இந்தியாவின் இந்த பகுதி அதிக மழைப்பொழிவைப் பெறுகிறது. மழைக்காலத்தில், ஒரு நாளைக்கு 10 முதல் 12 அங்குலங்கள் வரை (250–300 &nbsp; மிமீ) மழைப் பொழிவு இருக்கும். பகல்நேர வெப்பநிலை சுமார் 96.8 பாரன்ஹீட் (36° C) ஆக உயர்கிறது. தீவிர ஈரப்பதம் மற்றும் வெப்பத்தின் காரணமாக பைங்குடில் விளைவு போன்ற நிலைமைகளை உருவாக்குகிறது. இந்த வெப்பமண்டல காலநிலை அசாமின் தனித்துவமான உலர் தேயிலைச் சுவையில் பங்களிக்கிறது, இந்த அம்சத்தால் இந்தத் தேநீர் நன்கு அறியப்பட்டதாகத் திகழ்கிறது.  
அசாம் தேயிலை பொதுவாக அதன் தனித்துவமான கருப்பு தேயிலைகளைக் குறிக்கிறது என்றாலும், இப்பகுதி சிறிய அளவிலான பச்சை மற்றும் வெள்ளை தேயிலைகளையும் அவற்றின் தனித்துவமான குணாதிசயங்களையும் உற்பத்தி செய்கிறது. வரலாற்று ரீதியாக, உலகின் சொந்த தேயிலைச் செடிகள் உள்ள இரண்டு பகுதிகளில் அசாம் தெற்கு சீனாவிற்கு அடுத்தபடியாக இரண்டாவது வணிகத் தேயிலை உற்பத்தி பிராந்தியம் என அழைக்கப்படுகிறது.  
ஐரோப்பாவிற்கு அஸ்ஸாம் தேயிலைச் செடி ஸ்காட்லாந்து சாகசக்காரரான ராபர்ட் புரூஸ் என்பவரால் அறிமுகமானது. அவர் 1823 ஆம் ஆண்டில் இதை அறிந்தார். இப்பிராந்தியத்தில் அவர் வணிகம் செய்யும் போது அசாமில் "காட்டுச் செடிகளாக" தேயிலைச் செடிகள் வளர்ந்து வருவதை புரூஸ் கண்டதாகக் கூறப்படுகிறது மனிராம் திவான் என்பவர் இதுகுறித்து வழிகாட்டியதோடு அவரை உள்ளுர் பழங்குடியினத் தலைவரான பெஸா காம் என்பவரிடம் அழைத்துச் சென்றார். உள்ளூர் பழங்குடியினர் (சிங்போஸ் மக்கள்) இச்செடியின் இலைகளில் இருந்து தேநீர் காய்ச்சுவதைக் கவனித்த புரூஸ், பழங்குடித் தலைவர்களுடன் இலைகள் மற்றும் விதைகளின் மாதிரிகளைச் சேகரித்து வழங்க ஏற்பாடு செய்தார், அதை அவர் அறிவியல் பூர்வமாக ஆய்வு செய்யத் திட்டமிட்டார். ராபர்ட் ப்ரூஸ் சிறிது காலங்களில் இறந்து போனதால் இச்செடி சரியாக வகைப்படுத்தப்படவில்லை. 1830 களின் முற்பகுதியில் ராபர்ட்டின் சகோதரர் சார்லஸ், அசாம் தேயிலைச் செடிகளிலிருந்து சில இலைகளை கல்கத்தாவில் உள்ள தாவரவியல் பூங்காக்களுக்கு முறையான பரிசோதனைக்கு அனுப்ப ஏற்பாடு செய்தார். அங்கு, இச்செடியானது இறுதியாக பலவிதமான பரிசோதனைக்கு உட்படுத்தப்பட்டு இது தேயிலைச்செடி அல்லது *கேமல்லியா சினென்சிஸ்* வர் *அசாமிகா என* அடையாளம் காணப்பட்டது, ஆனால் சீனத் தேயிலையிலிருந்து ( *கேமல்லியா சினென்சிஸ்* வர். *சினென்சிஸ்* ) வேறுபட்டதாகும்.
# நாட்டுப்புறவியல் அருங்காட்சியகம், மைசூர்

**நாட்டுப்புறவியல் அருங்காட்சியகம், மைசூர்** இந்தியாவின் கர்நாடக மாநிலத்தின் மைசூரில் உள்ள ஓர் அருங்காட்சியகமாகும். இந்த அருங்காட்சியகத்தில் கர்நாடக மாநில முழுவதிலுமிருந்து பெறப்பட்ட நாட்டுப்புற கலை மற்றும் கைவினைப்பொருட்கள் காட்சிப்படுத்தப்பட்டுள்ளன.
# நாட்டுப்புறவியல் அருங்காட்சியகம், மைசூர்

## வரலாறு

கர்நாடகா மாநிலம் முழுவதிலும் இருந்து பெறப்பட்ட கலை மற்றும் கைவினைப் பொருட்களின் தொகுப்புகளைக் கொண்டு இந்த நாட்டுப்புறவியல் அருங்காட்சியகம் தொடங்கப்பட்டது. இந்த அருங்காட்சியகம் 1968 இல் நிறுவப்பட்டதாகும். மைசூர் பல்கலைக்கழகத்தின் மனசகங்கோத்ரி வளாகத்தில் உள்ள ஜெயலட்சுமி விலாஸ் மான்ஷனில் இது இயங்கிவருகிறது. அதனுடைய ஆரம்ப காலம் முதலாக மைசூர் பல்கலைக்கழகம் நாட்டுப்புறவியல் தொடர்பான ஆய்வுகளுக்கு முக்கியமான பங்களிப்பினைச் செய்து வருகிறது. மேலும் இந்த அருங்காட்சியகம் பி.ஆர்.திப்பேஸ்வாமி, ஜவரேகவுடா மற்றும் ஜீஷாம் பரமாஷிவையா போன்ற அறிஞர்களின் சீரிய முயற்சியினால் தற்போதைய நிலைக்கு உயர்ந்து வந்துள்ளது. அருங்காட்சியகத்தின் சேகரிப்பை அதிகரிக்கும் நோக்கத்தினைக் கொண்டு, பி.ஆர்.திப்பேஸ்வாமி கர்நாடகா மாநிலம் முழுவதிலும் இருந்து பல கலைப்பொருட்களைச் சேகரித்துக் கொண்டு வந்து இங்கு சேர்த்துள்ளார்.ஒரு நாட்டுப்புற அருங்காட்சியகம் என்ற நிலையில் காட்சிப்பொருள்களை காட்சிப்படுத்துவது மட்டுமன்றி இசை, நடனம் மற்றும் நாடகத்தின் முக்கியமான கூறுகளையும் முன்வைத்து காட்சிப்படுத்துகிறது.  
அருங்காட்சியகம் அமைந்துள்ள அரண்மனை மற்றும் அதனைச் சுற்றியுள்ள பகுதிகளான 300 ஏக்கர் நிலம் 1956-1960இல், முதன்முதலாக ஞானபீடவிருது பெற்ற குவெம்பு என்ற எழுத்தாளரால் கையகப்படுத்தப்பட்டது. அவர் அப்போது பல்கலைக்கழகத்தின் துணைவேந்தர் பொறுப்பில் இருந்தார். இந்த அரிய தகவல் அருங்காட்சியகத்தில் உள்ள குவெம்பு அறையில் அவருடைய புகைப்படம் மற்றும் அவருடைய வாழ்க்கைக் குறிப்போடு காணப்படுகிறது. இந்த அருங்காட்சியகத்தில் 6,500க்கு மேற்பட்ட பொருள்கள் காட்சிப்படுத்தப்பட்டுள்ளன. கோப்பா மாவட்டம் பனவசி, ராஜகட்டாவில் அகழாய்வு மேற்கொள்ளப்பட்ட பொருள்கள் இந்த அருங்காட்சியகத்தின் தரைதளத்தில் காட்சிப்படுத்தப்பட்டுள்ளன. திருமண அரங்கமாக பயன்படுத்தப்பட்டு வந்த அரண்மனையின் பகுதியில் தற்போது எழுத்தாளர்கள் மற்றும் கவிஞர்கள் தொடர்பான பொருள்கள் காட்சியில் உள்ளன. அவற்றுள் அவர்கள் அணிந்திருந்த ஆடைகள், எழுதிய பேனாக்கள், அணிந்திருந்த கடிகாரங்கள், எழுதிய நாட்குறிப்பேடுகள், பயன்படுத்திய குடைகள், மற்றும் அவர்களுடைய எழுத்தின் மூலப்பிரதிகள் அடங்கும். கொடகினா கௌரம்மா என்ற கவிஞருக்குச் சொந்தமான பொருள்கள் இங்கு உள்ள்ன. அவற்றுள் ஒன்று மகாத்மா காந்தியால் பயன்படுத்தப்பட்ட, அவர் கவிஞரைச் சந்தித்தபோது தந்த மைசூர் சாண்டல் சோப்பும் அடங்கும்.
# நாட்டுப்புறவியல் அருங்காட்சியகம், மைசூர்

## காட்சிப்பொருள்கள்

இந்த அருங்காட்சியகத்தில் 6,500 க்கும் மேற்பட்ட தனித்துவத் தன்மை கொண்ட நாட்டுப்புறக் கலைப் பொருட்கள் காட்சிப்படுத்தப் பட்டுள்ளன. இந்த அருங்காட்சியகம் இவ்வகையான காட்சிப் பொருள்களை அவ்வப்போது முறையாக நாட்டுப்புற கலை வடிவங்களின் தன்மையை அடியொற்றி வடிவமைத்து வருகிறது. காட்சிக்கூடங்களில் நாட்டுப்புறவியல்பெரிய பொம்மைகள், நாட்டுப்புற வாழ்க்கை, இலக்கியம் மற்றும் நாட்டுப்புறக்கலை போன்ற பலவகையான பிரிவுகள் காணப்படுகின்றன.  
*நாட்டுப்புறவியல் பிரிவு* பல மதிப்புமிக்க தொகுப்புகளைக் கொண்டு இயங்கி வருகிறது.  
- இங்கு யக்ஷகனாவின் ஆடையலங்காரப்பொருள்கள் காட்சிக்கு வைக்கப்பட்டுள்ளன. இது யக்ஷகனாவின் வடக்கு மற்றும் தெற்கு வடிவங்களான தென்கா திட்டு மற்றும் படுகு திட்டு ஆகிய இரண்டிற்கும் உரிய பொருள்கள் அங்கு காணப்படுகின்றன.
- வடக்கு கர்நாடகாவின் குகலா பல்லி கிராமத்தைச் சேர்ந்த ஒரு அரிய மற்றும் மதிப்புமிக்க அனுமன் கிரீடம்.
- கேரளாவைச் சேர்ந்த கதகளியின் உடைகள் .
- ஆந்திராவைச் சேர்ந்த நாட்டுப்புற நாடக கலைஞர்களின் உடைகள்.
- கர்நாடகாவின் பல்வேறு பகுதிகளிலிருந்து கொணரப்பட்ட முகமூடிகள், பொம்மலாட்டத்திற்கான பொம்மைகள், தோல் பொம்மைகள், உள்ளிட்ட பலவகையானவை உள்ளன. அவை பிராந்திய மற்றும் வரலாற்று தாக்கங்களை உணர்த்தும் வகையில் உள்ளன.
- சோலிகா சமூகத்தை குறிக்கும் பொருள்கள்.
- சுமார் 200 ஆண்டுகளுக்கு முன்பு சித்ரதுர்காவில் உள்ள டோடேரி கிராமத்தில் மை தயாரித்தல் தொடர்பான குறிப்புகள்
- ஞானபீட விருது பெற்ற, குவெம்பு என்பவர் பயன்படுத்திய வேலைப்பாடமைந்த, மரத்தாலான ஒரு அலங்கார மர பலிபீடம்
- பலவகையான தாள மற்றும் காற்று நாட்டுப்புற இசைக்கருவிகள் இங்குள்ளன. ஜோகிகள் பயன்படுத்திய கின்னாரி, தத்வா பாட பாடகர்கள் பயன்படுத்திய சௌத்லைக் மற்றும் தம்பூரி, நீலகராவில் காணப்பட்ட இசைக்கருவிகள் இங்குள்ளன. மேலும் பிரபனா டொல்லு, கொன்டலிகாவின் சாம்பளா, கலக்கி கௌடாவின் கம்மேம், சாண்டே, டிம்மி டாமடி, கோரவர்களின் டமருகம் மற்றும் நகரி போன்ற இசைக்கருவிகளும் உள்ளன. மூன்று அடி நீண்ட புல்லாங்குழல், கொம்பு, ககலே மற்றும் புங்கியும் உள்ளன. .
- தெய்வங்கள், மன்னர்கள், ராணிகள், தெய்வங்கள், மற்றும் வீரர்களைக் குறிக்கின்ற கலைப்பொருள்களின் தொகுப்பு
- நாட்டுப்புற தெய்வங்களின் மரபான தலைக்கிரீடங்கள், மத சம்பந்தமான பொருள்கள், கிராமத் தெய்வங்களான சோமா மற்றும் பூதா தொடர்பானவையும் இங்கு உள்ளன.  
சோமா, தலேபூதா, கலிபூதா, மாரி, கடிமாரி போன்ற, நடனத்தின்போது பயன்படுத்தப்படுகின்ற பெரிய பொம்மைகள் இங்குள்ளன.  
*நாட்டுப்புற வாழ்க்கை பிரிவில்* விவசாயிகள், பொற்கொல்லர்கள், படகோட்டிகள், மீனவர்கள், குயவர்கள், மற்றும் பிற கைவினைக் கலைஞர்கள் பயன்படுத்தும் கருவிகள் உள்ளன. விளக்குகள், ஆயுதங்கள், விவசாய உபகரணங்கள், சமையல் பாத்திரங்கள், அளக்கும் பாத்திரங்கள், நெசவுக் கருவிகள், பானைகள், மணிகள், கூடைகள், நாட்டுப்புற விளையாட்டுப் பொருட்கள் மற்றும் ஆடை போன்ற வீட்டுப் பொருட்களும், நாட்டுப்புற விளையாட்டு தொடர்பான பொருள்களும் இங்கு உள்ளன.
# நாட்டுப்புறவியல் அருங்காட்சியகம், மைசூர்

## குறிப்பிடத்தக்க ஆராய்ச்சியாளர்கள்

- பி.ஆர்.திப்பேசாமி
# சுவரொட்டி பிரட்டல்

**சுவரொட்டி கறி பிரட்டல்**, ஆட்டு மண்ணீரலில் (சுவரொட்டி) அதிகளவு இரும்புசத்து நிறைந்துள்ளது. குருதியில் இரும்புச்சத்து குறைந்தவர்களுக்கு இந்த ஆட்டு மண்ணீரல் எனப்படும் சுவரொட்டி கறி பிரட்டல் செய்து உண்டால் நன்மை பயக்கும்.
# சுவரொட்டி பிரட்டல்

## தேவையான பொருட்கள்

ஆட்டு சுவரொட்டி ஒன்று (250 கிராம்), சின்ன வெங்காயம் 100 கிராம் மற்றும் பச்சை மிளகாய் - 3
# சுவரொட்டி பிரட்டல்

## அரைப்பதற்கு தேவையான பொருட்கள்

தேங்காய்த்துண்டு 2, மிளகுத்தூள் ஒரு தேக்கரண்டி மற்றும் சீரகத்தூள் அரைத் தேக்கரண்டி
# சுவரொட்டி பிரட்டல்

## செய்முறை

அரைப்பதற்கு தேவையான பொருட்களை விழுதாக அரைத்து வைத்துக் கொள்ளவேண்டும். பின் ஆட்டு சுவரொட்டியை நன்றாக நீரில் கழுவி வைத்துக் கொள்ள வேண்டும். சின்ன வெங்காயம் மற்றும் பச்சை மிளகாயை பொடியாக நறுக்கி வைத்துக்கொள்ளவேண்டும். கடாயை அடுப்பில் வைத்து, நல்லெண்ணெயை சற்று தூக்கலாக விட்டு சூடானதும் சுத்தம் செய்த ஆட்டு சுவரொட்டியை கடாயில் போட்டு நன்கு வதக்க வேண்டும். பிறகு பொடியாக நறுக்கிய சின்ன வெங்காயம், பச்சை மிளகாயுடன் சிறிது தண்ணீர் சேர்த்து கொதிக்க வேண்டும். சிறிது வாசம் வந்ததும் அரைத்த தேங்காய், மிளகு மற்றும் சீரக விழுதை சுவரொட்டியுடன் கலந்து பச்சை வாசம் போன பிறகு இறக்கி சூடு ஆறிய பின்னர் உண்ணலாம்.
# தூயவன்

**தூயவன்** (Thooyavan இறப்பு: 11. சூலை. 1987 ) என்பவர் ( இயற்பெயர் எம். எஸ். அக்பர் ) என்பவர் தமிழ் எழுத்தாளரும், திரைப்பட தயாரிப்பாளரும் ஆவார்.
# தூயவன்

## எழுத்துப் பணிகள்

இவர் தமிழ்நாட்டின் நாகூரைச் சேர்ந்தவர். இவரது முதல் நிறுகதையான *பூஜைக்கு வந்த மலர்* என்ற சிறுகதை முத்திரை கதையாக ஆனந்தவிகடனில் 1967இல் வெளிவந்தது. தினமணி கதிர் வார இதழில் இவர் எழுதிய *சிவப்பு ரோஜா* என்ற சிறுகதை பரிசுக்கதையாகத் தேர்ந்தெடுக்கபட்டு வெளியானது. நடிகர் மேஜர் சுந்தராஜனின் நாடகக் குழுவுக்காக *தீர்ப்பு* என்ற நாடகத்தை எழுதினார். மேலும் ஏ. வி. எம். ராஜனின் நடகக் குழவுக்காக *பால் குடம்* என்ற நாடகத்தை எழுதினார்.
# தூயவன்

## திரைப்படத் துறையில்

இவர் கிட்டத்தட்ட 84 திரைப்படங்களுக்கு திரைக்கதை, உரையாடலை எழுதியிருக்கிறார். ஏழு திரைப்படங்களைத் தயாரித்துள்ளார். இதில் ரஜினிகாந்த் நடித்த திரைப்படங்கள் 12 ஆகும்.
# தூயவன்

## விருதுகள்

1978இல் பலப்பரிட்சை என்ற திரைப்படத்திற்காக சிறந்த வசனகர்த்தாவுக்கான தமிழக அரசின் விருதைப் பெற்றார்.
# தூயவன்

## குடும்பம்

இவரது மனைவி கே.ஜெய்புன்னிசா என்பவராவார் இவர் செல்வி என்ற பெயரில் சிறுகதைகளை எழுதியுள்ளார். இவர்களுக்கு 27, செப்டம்பர். 1968 இல் திருமணம் நடந்தது. இந்த இணையருக்கு பாபு தூயவன் (இக்பால்) என்ற மகனும், யாஸ்மின் என்ற மகளும் என இரு பிள்ளைகளாவர். பாபு தூயவன் திரைப்படக் கல்லூரியில் பயின்று பட்டம் பெற்று, தொலைக்காட்சித் தொடர் தயாரிப்பாளராக உள்ளார்.
# தூயவன்

## தயாரித்த திரைப்படங்கள்

- விடியும் வரை காத்திரு
- கேள்வியும் நானே பதிலும் நானே
- வைதேகி காத்திருந்தாள்
- அன்புள்ள ரஜினிகாந்த்
- நானே ராஜா நானே மந்திரி
- தலையாட்டி பொம்மைகள்
- உள்ளம் கவர்ந்த கள்வன்
# தூயவன்

## வசனம் எழுதிய திரைப்படங்கள்

- பால் குடம்
- புதிய வாழ்க்கை
- மனிதருள் மாணிக்கம்
- திக்குத் தெரியாத காட்டில்
- முடிசூடா மன்னன்
- கல்யாணமாம் கல்யாணம்
- எங்களுக்கும் காலம் வரும்
- கிழக்கும் மேற்கும் சந்திக்கின்றன
- கோமாதா என் குலமாதா
- மாணவன்
- ஆட்டுக்கார அலமேலு
- அன்புக்கு நான் அடிமை
- தாயில்லாமல் நான் இல்லை
- தாய் மீது சத்தியம்
- தாய் வீடு
- ரங்கா
- அன்னை ஓர் ஆலயம்
- தவப்புதல்வன்
- பொல்லாதவன் 1980
- அன்புள்ள ரஜினிகாந்த்
- பணம் பெண் பாசம்
# நரலோக வீரன்

**நரலோக வீரன்** இவர் **காளிங்கராயன்**, **மணவில் கூத்தன்** என்றும் அழைப்பட்டவர் (*Naralokaviran,* மேலும் *Kalingarayan* என்றழைக்கப்படும்) சோழப் பேரரசு ஆட்சிகாலத்தில் தளபதியாக இருந்தவராவார். இவர் முதலாம் குலோத்துங்க சோழன் (1120 1070) மற்றும் அவரது வாரிசான - விக்கிரம சோழன் (1118 - 1135) ஆகியோர் காலத்தில் படைத் தளபதியாக இருந்தவர். இவர் தொண்டை நாட்டு மணவிற்கோட்டத்து அரும்பாக்கம் என்ற சிற்றூரினர் மணவிற்கோட்டத்தை ஆண்டவர். அவர் மணவில்கோட்டத்தில் பெருமளவில் நிலமாணியங்களை அளித்தார். கலிங்க நாடு (ஒடிசா) மற்றும் வட இந்தியாவின் மீது நடத்தப்பட்ட படையெடுப்புகளின் மூலம் புகழ்பெற்ற முதலாம் குலோத்துங்க சோழனின் படைத்தளபதியான கருணாகரத் தொண்டைமானைப்போல, நரலோக வீரன் தெற்கில் நடத்தப்பட்ட சோழரின் தொடர் போர்களுக்கு தலைமை தாங்கினார் மேலும் பாண்டிருக்கு எதிரான போர்களில் வெற்றிகளை ஈட்டி புகழ்பெற்றார். இவர் பொன்னம்பலக் கூத்தன், காலிங்கன், மானாவதாரன், பொற்கோயில் தொண்டைமான், நரலோகவீரன், அருளாகரன் போன்ற பல பட்டங்களைக் கொண்டிருந்தார்.  
சோழ வீரர்களை வெற்றிகரமாக வேணாட்டில் உள்ள மலைத் தொடர்களைக் கடந்து கொல்லம் துறைமுகத்திற்கு அழைத்துச் சென்றதற்காகவும் நரலோக வீரன் அறியப்படுகிறார். இதனால் பாண்டிய-சோழர்கள் வேணாட்டில் சிலகாலம் சோழ மேலாதிக்கத்தை நிறுவ முடிந்தது.
# நரலோக வீரன்

## குடும்பம்

இவருக்கு சூரைநாயகன் என்கிற மாதவராயன் என்ற மகன் இருந்ததாக கல்வெட்டுகளில் இருந்து நமக்குத் தெரியவருகிறது. அவரும் விக்ரம சோழனின் கீழ் அதிகாரியாக பணியாற்றினார்.
# நரலோக வீரன்

## சமயப் பணிகள்

இவர் பல கோயில்களில் திருப்பணிகளை செய்துள்ளார். அவற்றில் சில; சித்தலிங்கமடத்தில் சிவனுறையும் கற்றளி ஒன்று கட்டினார். அதைச் சுற்றிப்பிரகாரமும் ஒரு மண்டபமும் அமைத்தார். திருப்புலிவன ஈசற்கு விளக்கெரிக்க 12 கழஞ்சு பொன் அளித்தான்ர். திரிபுவனை ஈசற்கு நிலங்கள், மண்டபம், நந்தவனங்கள் இவற்றை அமைத்தார். திருப்புகலூரில் நரலோக வீரன் என்ற தன் பெயரால் மண்டபம் ஒன்று கட்டினார்.  
நரலோக வீரன் சிதம்பரம் நடராஜர் கோவிலில் செய்த பல திருப்பணிகளுக்காக அறியப்படுகிறார். இவர் இக்கோயிலில் இரண்டு பெரிய நுழைவாயில்களை கட்டுவதற்கும், கோவில் வளாகத்தினுள் உள்ள சந்நிதியை விரிவுபடுத்துவதற்குமான பொறுபை ஏற்றார். திருவிழாக்களில் ஆர்வம் காட்டிய இவர், ஊர்வலப் பாதையில் விளக்குகள் எரியச் செய்தார், விழாக்காலங்களில் தெருக்களில் நீர் தெளிக்க ஏற்பாடு செய்தார், நடராசர் பிட்சாடன யாத்திரையில் வெளிச்செல்ல ரிஷப வாகனம் ஒன்றை அமைத்தார், மற்றும் இறைவன் சிவன் ஊர்வலம் சென்று மீளலை அறிவிக்கப் பொன் ஊது குழலைச் செய்து அளித்தார். இன்னும் பல திருப்பணிகளை செய்தார்.  
நரலோக வீரனால் திருவதிகையில் புத்தருக்கு கோயில் கட்டப்படதாக கல்வெடுகள் வழியாக அறியவருகிறது.
# நரலோக வீரன்

## கல்வெட்டுகள்

முதலாம் குலோத்துங்க சோழன் (1070 - 1120) மற்றும் அவரது வாரிசான விக்ரம சோழன் (1118 - 1135) ஆகியோரின் பல கல்வெட்டுகளில் நரலோக வீரனைப் பற்றிய குறிப்புகள் உள்ளன.
# ஆரணியில் போக்குவரத்து

ஆரணியில் சாலைகள் மூலம் பேருந்து போக்குவரத்தும், ரயில்கள் மூலம் ரயில் போக்குவரத்தும் இந்த நகரை பிற இடங்களுடன் இணைக்கின்றன .
# ஆரணியில் போக்குவரத்து

## சாலை வசதிகள்

பல்வேறு நன்கு அமைக்கப்பட்ட சாலைகள் மூலம் ஆரணி நகரம் இணைக்கப்பட்டுள்ளது.  
- மாநில நெடுஞ்சாலைகள்-4 ஆற்காடு – ஆரணி – சேத்துப்பட்டு - செஞ்சி– விழுப்புரம் சாலை
- மாநில நெடுஞ்சாலை-132 பெங்களூரு - வேலூர்– ஆரணி சாலை,
- மாநில நெடுஞ்சாலை - 505 & 770 & 116 & 58 & 120 தாம்பரம் - காஞ்சிபுரம் - செய்யாறு - ஆரணி சாலை
- மாவட்ட சாலை - 40 ஆரணி - தேவிகாபுரம் - அவலூர்பேட்டை சாலை
- மாவட்ட சாலை - 751 ஆரணி - சந்தவாசல் - படவேடு சாலை
- மாவட்ட சாலை - ஆரணி - வாழைப்பந்தல் - செய்யாறு சாலை
- மாநில நெடுஞ்சாலை - 43 & 5 & 32 ஆரணி - வந்தவாசி - திண்டிவனம் - புதுச்சேரி சாலை
- மாநில நெடுஞ்சாலை - 41 & 38 & 6A & 18 ஆரணி - திருவண்ணாமலை - சேலம் மற்றும் திருச்சி சாலை
- மாநில நெடுஞ்சாலை - NH133 ஆரணி - எட்டிவாடி - போளூர் - புதுப்பாளையம் - செங்கம் சாலை  
ஆகிய முக்கிய சாலைகள் ஆரணியை இணைக்கின்றன.ஆரணிக்கு வெளியே ஆரணியை இணைக்க சென்னை (ஆற்காடு) சாலை, சென்னை சாலை மற்றும் கடலூர் சாலை ஒரு பைபாஸ் சாலை பணிகள் நிறைவடைந்துள்ளன.
# ஆரணியில் போக்குவரத்து

## பேருந்து வசதிகள்

### புதிய பேருந்து நிலையம் (அ) ஆரணி கோட்டை பேருந்து நிலையம்

- திருவண்ணாமலை, போளூர், களம்பூர், வந்தவாசி, பெரணமல்லூர், கலசப்பாக்கம், சேத்துப்பட்டு, விழுப்புரம், செஞ்சி ஆகிய ஊர்களுக்கு அதிகப்படியான சேவைகள் உள்ளது.
- செங்கம், ஜமுனாமரத்தூர், சேலம், தேவிகாபுரம், படவேடு, தெள்ளாறு, திண்டிவனம், புதுச்சேரி, வாழைப்பந்தல் <nowiki/>ஆகிய ஊர்களுக்கு ஒரு மணி நேரத்திற்கு ஒருமுறை பே<nowiki/>ருந்து சே<nowiki/>வைகள் உள்ளது.
- புதுக்கோட்டை, நாகர்கோவில், வேதாரண்யம், ஒகேனக்கல், மயிலாடுதுறை, நாகப்பட்டினம், தூத்துக்குடி, மேல்மருவத்தூர், மேல்மலையனூர், அவலூர்பேட்டை, உத்திரமேரூர், கடலூர், பெங்களூர், தஞ்சாவூர் கோயம்புத்தூர், ஈரோடு, திருப்பூர், திருச்சி ஆகிய ஊர்களுக்கு குறிப்பிட்ட நேரத்தில் பேருந்து சேவைகள் உள்ளது.
- துரிஞ்சிகுப்பம், சித்தேரி (துரிஞ்சிகுப்பம்) ஆத்துவாம்பாடி, பொத்தரை, விளாங்குப்பம், திருமணி, புலவன்பாடி, மண்டகொளத்தூர், பாலவாக்கம், முனுகப்பட்டு, ஆவணியாபுரம், கேசவபுரம் (படவேடு), பெரிய கொழப்பலூர், அடையபுலம், வினாயகபுரம் ஆகிய கிராமப் புற ஊர்களுக்கு நகரப் பேருந்துகள் மூலம் சேவைகள் உள்ளது.
# ஆரணியில் போக்குவரத்து

## பேருந்து வசதிகள்

### பழைய பேருந்து நிலையம் (அ) புரட்சித் தலைவர் டாக்டர் எம்.ஜி.ஆர் பேருந்து நிலையம்

- தமிழகத்தின் தலைநகரான சென்னைக்கு (தடம் எண் - 202) 10 நிமிடங்களுக்கு ஒரு பேருந்து இயக்கப்படுகிறது. இவற்றில் (தடம் எண் - 202UD) UD (Ultra Deluxe Service) எனப்படும் சொகுசு பேருந்துகள், குளிர்சாதன பேருந்துகள் (Volvo AC Bus Service), விரைவுப் பேருந்து சேவைகளும் (Express Service) மற்றும் இடைநில்லாப் பேருந்து (Fast to Fast Service) எனப்படும் அதிவிரைவு பேருந்து சேவைகளும் இயக்கப்படுகிறது.
- அதுமட்டுமில்லாமல் சென்னையின் வளர்ச்சிபெற்ற உள் நகரான தியாகராயநகர், அடையாறு, தாம்பரம், பூவிருந்தவல்லி ஆகிய இடங்களுக்கும் பேருந்து சேவைகள் இயக்கப்படுகிறது.
- வேலூர், ஆற்காடு, காஞ்சிபுரம், செய்யாறு, இராணிப்பேட்டை, வாலாஜா, கண்ணமங்கலம் ஆகிய நகரங்களுக்கு 5-இலிருந்து 10 நிமிடத்திற்கு ஒரு பேருந்து சேவைகள் இயக்கப்படுகிறது.
- வெம்பாக்கம், திருத்தணி, திருப்பதி, பெங்களூரு, கிருஷ்ணகிரி, ஓசூர், திருப்பத்தூர், கலவை, குடியாத்தம் ஆகிய ஊர்களுக்கு ஒரு மணி நேரத்திற்கு ஒரு முறை பேருந்து சேவைகள் இயக்கப்படுகிறது.
- அரக்கோணம், திருவள்ளூர், காளஹஸ்தி, சித்தூர் ஆகிய ஊர்களுக்கு குறிப்பிட்ட நேரத்தில் பேருந்து சேவைகள் இயக்கப்படுகிறது.
- ஆதனூர், முள்ளண்டிரம், குன்னத்தூர், பொன்னம்பலம், வாழைப்பந்தல், லாடவரம், விளாப்பாக்கம், பூசிமலைக்குப்பம், நஞ்சுகொண்டாபுரம், அமிர்தி, ரெட்டிப்பாளையம், காளசமுத்திரம், வாழியூர், சிறுமூர், அய்யம்பாளையம், திமிரி, ஒண்ணுபுரம், மட்டதாரி ஆகிய கிராமப்புற ஊர்களுக்கு நகரப் பேருந்துகள் மூலம் பேருந்து சேவைகள் உள்ளது.  
ஆரணி நகரிலிருந்து பிற பகுதிகளிலும், அதற்கு அப்பாலும் செல்வதற்கு பல பேருந்துகள் இயக்கப்படுகிறது. அவற்றில் சில:  
| தடம் எண் | புறப்படும் இடம் | சேரும் இடம் | வழி |
| --- | --- | --- | --- |
| 202 | ஆரணி | சென்னை | ஆற்காடு |
| 200 | திருவண்ணாமலை | சென்னை | கலசப்பாக்கம், போளூர், ஆரணி, ஆற்காடு, பூவிருந்தவல்லி |
| 204 UD | போளூர் | சென்னை | களம்பூர், ஆரணி, ஆற்காடு, பூவிருந்தவல்லி |
| 423 | திருவண்ணாமலை | சென்னை | கலசப்பாக்கம், போளூர், ஆரணி, செய்யாறு, காஞ்சிபுரம், பூவிருந்தவல்லி |
| 135 | ஆரணி | காஞ்சிபுரம் | கலவை, வெம்பாக்கம் |
| 235 | திருவண்ணாமலை | காஞ்சிபுரம் | கலசப்பாக்கம், போளூர், ஆரணி, செய்யாறு |
| 438 | காஞ்சிபுரம் | சேலம் | செய்யாறு, ஆரணி, போளூர், திருவண்ணாமலை, அரூர் |
| 502 | திருவள்ளூர் | ஆரணி | காஞ்சிபுரம், ஆற்காடு |
| 477 | ஆரணி | பெங்களூரு | போளூர், திருவண்ணாமலை, கிருஷ்ணகிரி |
| 444 | வந்தவாசி | பெங்களூரு | ஆரணி, வேலூர், கிருஷ்ணகிரி |
| 216 | வேலூர் | விழுப்புரம் | ஆரணி, சேத்துப்பட்டு, செஞ்சி |
| 217 | ஆரணி | வேலூர் | கண்ணமங்கலம், கணியம்பாடி, அடுக்கம்பாறை |
| 434 | ஆரணி | கோயம்புத்தூர் | போளூர், திருவண்ணாமலை, அரூர், சேலம் |
| 435 | ஆரணி | திருப்பூர் | போளூர், திருவண்ணாமலை, அரூர், சேலம் |
| 432 | ஆரணி | ஈரோடு | போளூர், திருவண்ணாமலை, அரூர், சேலம் |
| 242 | செங்கம் | சென்னை | போளூர், ஆரணி, செய்யாறு, காஞ்சிபுரம், பூவிருந்தவல்லி |
| 204 | வேலூர் | புதுச்சேரி | ஆரணி, வந்தவாசி, திண்டிவனம், |
| 163 | திருவண்ணாமலை | திருத்தணி | போளூர், ஆரணி, ஆற்காடு |
| 279 | ஆரணி | தாம்பரம் | செய்யாறு, காஞ்சிபுரம், படப்பை |
| 234 | ஆரணி | தியாகராய நகர் | ஆற்காடு, பூவிருந்தவல்லி, கிண்டி, சைதாப்பேட்டை |
| UD (SETC) | வேலூர் | தூத்துக்குடி | ஆரணி, விழுப்புரம், திருச்சி |
| UD (SETC) | வேலூர் | தஞ்சாவூர் | ஆரணி, விழுப்புரம் |
| 665 | வேலூர் | புதுக்கோட்டை | ஆரணி, விழுப்புரம் |
| வேலூர் | மயிலாடுதுறை | ஆரணி, விழுப்புரம் | } |
# ஆரணியில் போக்குவரத்து

## ரயில் போக்குவரத்து வசதிகள்

இதனையும் காண்க - ஆரணி ரயில் நிலையம்  
ஆரணி வழியாக ரயில்கள் இணைக்க நகரியில் இருந்து திண்டிவனம் பாதை மத்திய அரசு மூலம் திட்டம் தீட்டப்பட்டு உள்ளது. அத்துடன், ஆரணி சைதாபேட்டையில் அமைய வேண்டிய நிலையம் தனியார் பேருந்து நல முதலாளிகள் நீதிமன்றம் மூலம் தடை உத்தரவு பெற்றுள்ளதால் ரயில் நிலையம் ஆரணி - திருவண்ணாமலை சாலையிலுள்ள களம்பூருக்கு எனுமிடத்திற்கு மாற்றப்பட்டது. ஆரணிக்கு அருகில் உள்ள ரயில் நிலையம் ஆரணி ரயில் நிலையம் ஆகும். இது 10 கி.மீ தொலைவில் ஆரணி - திருவண்ணாமலை சாலையில் அமைந்துள்ளது. ஆயினும் வணிகப் புகழ் பெற்ற ஆரணி நகரத்திற்கு 10 கி.மீ. தொலைவில் உள்ள ரயில் நிலையம் இதுவாகும். ஆரணி வர விரும்பும் புதிய மக்கள் இந்த இரயில் நிலையமானது ஆரணிக்குச் சுலபமாக செல்ல வழி வகுக்கும். திருவண்ணாமலை நகரம் மற்றும் ஆரணி சந்திப்பு இரயில் நிலையங்களுக்கு அப்பால் மாவட்டத்தின் மூன்றாவது பெரிய ரயில் நிலையம் ஆகும். மக்கள் பயன்பாட்டிற்கு 1889 ஆம் வருடம் திறக்கப்பட்டது. இங்கிருந்து வேலூர், திருப்பதி, விழுப்புரம் ஆகிய ஊர்களும் ரயில் சேவை உள்ளது.  
| வண்டியின் பெயர் | வண்டி எண் | புறப்படும் இடம் | சேருமிடம் |  |
| --- | --- | --- | --- | --- |
| திருப்பதி விழுப்புரம் பயணிகள் வண்டி | 56885 | திருப்பதி | விழுப்புரம் |  |
| விழுப்புரம்- காரக்பூர் விரைவு வண்டி | 22603 | விழுப்புரம் | திருப்பதி |  |
| விழுப்புரம் காட்பாடி பயணிகள் வண்டி | 56886 | விழுப்புரம் | காட்பாடி |  |
| காட்பாடி விழுப்புரம் பயணிகள் வண்டி | 56881 | காட்பாடி | விழுப்புரம் |  |
| விழுப்புரம்-திருப்பதி | 56882 | விழுப்புரம் | திருப்பதி |  |
| காட்பாடி-விழுப்புரம் | 56883 | காட்பாடி | விழுப்புரம் | } |
# ஆரணியில் போக்குவரத்து

## விமானப் போக்குவரத்து

ஆரணியில் விமான நிலையங்கள் ஏதுமில்லை. இருந்தாலும் அருகிலுள்ள பன்னாட்டு வானூர்தி நிலையம் மூலம் பயணம் செய்யலாம். அருகிலுள்ள விமான நிலையங்களான சென்னை பன்னாட்டு விமான நிலையம் 123 கி.மீ. தொலைவில் அமைந்துள்ளது. பெங்களூரு பன்னாட்டு வானூர்தி நிலையம் 234 கி.மீ. தொலைவிலும் உள்ளது.
# கோவா சித்ரா அருங்காட்சியகம்

**கோவா சித்ரா** அருங்காட்சியகம், முன்னாள் போர்த்துகீசியக்காலனியாக இருந்த, தற்போது இந்தியாவின் மிகச்சிறிய மாநிலமான கோவாவில்<nowiki/>உள்ள ஓர் அருங்காட்சியகம் ஆகும். மாக உள்ளது . இந்த அருங்காட்சியகத்தில் கோவாவின் பாரம்பரிய விவசாய தொழில்நுட்பம் மற்றும் வாழ்க்கை முறையை மையமாகக் கொண்ட 4000 க்கும் மேற்பட்ட கலைப்பொருட்கள் காட்சிப்படுத்தப்பட்டுள்ளன.  
கோவா சித்ரா அருங்காட்சியகம், கோவாவின் கடற்கரைப் பகுதியில் உள்ள பெனாலிம் என்ற கிராமத்தில் அமைந்துள்ளது. 2010ஆம் ஆண்டு இந்த அருங்காட்சியகமானது கலைஞர்-காப்பாட்சியர்-மறுசீரமைப்பாளர் விக்டர்-ஹ்யூகோ கோம்ஸ் என்பவரால் அமைக்கப்பட்டதாகும். மும்பையிலிருந்து வெளிவருகின்ற டைம் அவுட் இதழ் இந்த அருங்காட்சியகத்தை கோவாவின் மிகவும் கவர்ச்சிகரமான இடங்களில் ஒன்று என்று வர்ணித்துள்ளது. மேலும் இந்த சிறிய கிராமப்புற வளாகத்தில் ஆயிரக்கணக்கான பாரம்பரிய கருவிகள் உள்ளிட்டகருவிகள் உள்ளன என்றும், அவை கோவாவின் விவசாயத்தை மையமாகக் கொண்ட விவசாயம் மற்றும் மற்றும் தொடர்புடைய பிற பாரம்பரிய வர்த்தகங்களைச் சார்ந்தவை என்றும் கூறியுள்ளது.
# கோவா சித்ரா அருங்காட்சியகம்

## சேகரிப்பு

கோவா சித்ரா அருங்காட்சியகத்தின் தொகுப்பில் உள்ளூர் மட்பாண்டங்கள், விவசாயம் சார்ந்த கருவிகள், இசைக்கருவிகள், பண்டைய வண்டிகள் மற்றும் பல்லக்குகள் போன்றவை உள்ளன. அவை கடந்த காலத்தின் பல்வேறு கட்டங்களைச் சார்ந்தவையாக அமைந்துள்ளன. மேலும் இந்த அருங்காடசியகத்தில் பல்வேறு காய்கறிகள், மூலிகைகள், மசாலா பொருட்கள், கரும்பு மற்றும் அரிசி சாகுபடி செய்வதற்கான பண்ணையின் அமைப்பைக் காட்சிப்படுத்துகிறது. இவை கடலோர மேற்கு இந்தியாவின் முக்கியமான கூறுகளாக உள்ளவையாகும்.
# கோவா சித்ரா அருங்காட்சியகம்

## சுற்றுச்சூழல் சார் பயன்பாடு

பயன்படுத்தப்படும் உரங்கள் மற்றும் பூச்சிக்கொல்லிகள் பாரம்பரிய நுட்பங்களைப் பயன்படுத்தி பண்ணைக் கழிவுகளிலிருந்து தயாரிக்கப்படுகின்றன. மனித கழிவுகள்கூட உயிர் வாயுவாக மாற்றப்படுகின்றன, மேலும் சூரிய சக்தியைப் பயன்படுத்திபண்ணையின் தேவைகள் பூர்த்தி செய்யப்படுகின்றன.
# கோவா சித்ரா அருங்காட்சியகம்

## மிக உயர்ந்த சமகால அருங்காட்சியகம்

கோவா சித்ரா அருங்காட்சியகத்தை இந்திய தொல்பொருள் ஆய்வு நிறுவனம் இந்தியாவில் "மிக உயர்ந்த சமகால அருங்காட்சியகம்" என்று மதிப்பிட்டுள்ளது.  
டைம் இதழ் இந்த அருங்காட்சியத்தைப் பற்றி ஒரு கட்டுரையில் பின்வருமாறு கூறியுள்ளது: "இந்த அருங்காட்சியகத்தில் காட்சிப்படுத்தப்பட்டுள்ள பொருள்களில் நூற்றுக்கணக்கான உழவு கருவிகள் உள்ளன, இது விவசாயத்தின் முக்கிய இடமாக கோவா இருந்து வருவதை நிரூபிக்கின்றன. (இப்போது, சுற்றுலா மற்றும் சுரங்கமே முக்கிய தொழில்களாக இங்கு மேற்கொள்ளப்பட்டு வருகின்றன. தானியங்கள் மற்றும் காய்கறிகளுக்கு கோவா அண்டை மாநிலங்களை சார்ந்துள்ளது. கிட்டத்தட்ட ஐந்து மீட்டர் உயரத்தில் நிற்கும் ஒரு கரும்புச்சாறு பிழியும் கருவி அருங்காட்சியகத்தின் முக்கியமான காட்சிப்பொருளாக உள்ளது. இந்த அருங்காட்சியகத்தை மீட்டெடுக்க கோம்ஸ் இரண்டு ஆண்டுகள் செலவழித்துள்ளார்."